KLUBI 700
Mukavaa, että katsot ohjelmaamme.
Haluan esitellä Jeremy Andersonin.
Hän menestyi yökerhon mainostajana ja myi työnsä ohessa huumeita.
Eräänä päivänä kaikki pysähtyi: Ei työtä, ei huumeita, ei rahaa.
Jeremy joutui miettimään, kuka oli ollut ennen rikastumistaan.
Ei tupakointia, ei huumeiden käyttöä tai myymistä, ei baarissa käymistä, -
ei esiaviollista seksiä. Olin päättänyt elää sataprosenttisesti Herralle.
Jeremy Andersonilla oli kiltin seurakuntanuoren maine, -
mutta kun hän aloitti collegen, hänen vanhempansa muuttivat kauas.
Jeremy sai maistaa vapautta.
Olin kotikaupungissani ilman vanhempiani.
Olin nuori ja vapaa.
Pienet myönnytykset saivat hänet tekemään kaikkea sitä, -
mitä hän ei aikonut tehdä. Hän joi, käytti huumeita ja harrasti seksiä.
Aloin elää omaa elämääni. Halusin kerätä mainetta kampuksella.
Halusin parhaat tytöt ja vaatteet. Kaikessa oli kyse vain minusta.
Jeremy etsi omaa identiteettiään.
Kamppailin sen asian kanssa.
Olin kasvamassa mieheksi, mutta millainen mies haluaisin olla?
Valmistuttuaan Jeremy työskenteli autovuokraamossa.
Huumediilerit olivat vakioasiakkaita.
Annoin heille autoja, joihin heillä ei ollut oikeutta, ja sain huumeita.
Jeremy alkoi mainostaa yökerhoja.
Hän ansaitsi hyvin ja lopetti päivätyön.
Kun musiikki loppui, valot sammuivat, ja pääni alkoi selvitä, -
oloni oli masentunut, koska tiesin, että elämä voisi tarjota muutakin.
Jeremyn isä tiesi, että Jumalalla oli pojalle parempi suunnitelma.
Kun olin menestykseni huipulla huumeiden ja yökerhojen osalta, -
myös isäni rukoukset saavuttivat huippunsa. Hän rukoili, -
että epäonnistuisin kaikessa, mikä ei tuonut kunniaa Jumalalle.
Yhtäkkiä huumekauppani loppui, samoin yökerhobisnekseni.
Kuukaudessa huomasin olevani varaton ja veloissa.
Matkalla kotiin polttamaan huumeita Jeremy puhui isoäitinsä kanssa.
Hän sanoi: "Anna elämäsi takaisin Jumalalle. Hän rakastaa sinua.
Mitä lapsenlapselleni on tapahtunut?" Sanoin hänelle: "Ihmiset muuttuvat.
En ole enää pikkupoika." Hän sanoi: "Jumala voi muuttaa sinut jälleen."
Aloin miettiä hänen sanojaan.
Se oli käännekohta, ja jokin sisälläni muuttui.
Hän sanoi: "Jumala rakastaa sinua ja haluaa yhä käyttää sinua."
Silloin päätin antaa elämäni Jumalalle.
Päätöksestään huolimatta Jeremy oli yhä riippuvainen huumeista.
Uskoin paholaisen valhetta, etten saisi unta päätöksen jälkeen, -
ellen polttaisi pilveä vielä kerran.
Poltin huumetta, joka yleensä vaikutti heti, mutta se ei tehonnut.
Aloin itkeä. Jumala sanoi: "Olet käyttänyt huumeita, -
alkoholia ja naisia täyttääksesi tyhjyyttä sisälläsi.
Niille ei ole enää tilaa, sillä olen täyttänyt sen tilan."
Jeremy ei enää koskenut huumeisiin. Hän kävi uudestaan kasteella.
Pian hän avioitui Tracien kanssa, ja hänestä tuli isä.
Hän on kirjoittanut elämästään kirjan.
Nyt Jeremyn identiteetti on Herrassa.
Jumalalla oli näky ja suunnitelma elämääni varten, -
eikä Hän antanut paholaisen varastaa sitä. Vaikka olin kaukana, -
Jumala käänsi kaiken hyväksi. Isäni sai sen kaiken aikaan.
Eräs ikimuistoisimmista Jeesuksen kertomista vertauksista -
oli kertomus tuhlaajapojasta. Hän oli rikkaan miehen poika -
ja pyysi isäänsä antamaan hänelle hänen osansa perinnöstä.
Hän halusi käyttää sen hyväksi katsomallaan tavalla. Isä suostui.
Raamattu kertoo, että poika hävitti omaisuuden eläen irstaasti.
Hän pelasi uhkapeliä, joi ja järjesti isoja juhlia.
Epäilemättä hän myös harrasti seksiä prostituoitujen kanssa.
Hän tuhlasi kaikki rahat, jotka isä oli vuosien saatossa hankkinut.
Hän oli rahaton ja tarvitsi työtä, joten hän pestautui sikopaimeneksi.
Juutalaiselle sikojen ruokkiminen on epäpuhdas ammatti.
Poika oli niin nälkäinen, että olisi halunnut täyttää vatsansa -
palkohedelmillä, joita siat söivät. Hän olisi syönyt sikojen ruokaa.
Sitten hän meni itseensä ja ajatteli: "Isäni palvelijoilla riittää ruokaa, -
mutta minä näännyn nälkään. Nousen ja menen isäni luo!"
Hienointa kertomuksessa on, että isä olisi voinut sanoa: -
"Sinä senkin heittiö, olet likainen ja haiset sikojen lannalta.
Mene pois talostani, en halua enää nähdä sinua!"
Mutta Raamattu kertoo, että isä juoksi häntä vastaan.
Kuvittele Jumalaa juoksemassa. Isä juoksi poikaa vastaan -
ja halasi häntä välittämättä hänen likaisista vaatteistaan.
Hän sanoi: "Poikani oli kadonnut, mutta nyt hän on löytynyt."
Hän käski pestä pojan ja antaa hänelle puhtaat vaatteet.
Sitten hän järjesti tervetulojuhlan. Juuri näin se on.
Jos olet kaukana Isän luota, Hän ei tuomitse sinua.
Tämä ei ole tuomion uskonto, -
vaan pelastuksen, vapauden ja rakkauden uskonto.
Jeesus on Lunastaja. Hän ostaa sinut takaisin paholaiselta.
Hän ei jätä sinua sikolättiin, vaan ottaa sinut perheeseensä.
Jos haluat tätä, sano kyllä.
Tuhlaajapoika tuli itseensä ja lähti pois sikolätistä.
Niin sinunkin on tehtävä. Et voi aina vain käyttää huumeita, juoda, -
juhlia ja harrastaa irtosuhteita. Sinun on sanottava: "Ei, -
nousen ja menen Isäni luo."
Pyydän, että tänään nouset ja käännyt Isää kohti.
Julista ääneen ja täydestä sydämestäsi, että jätät sikolätin, -
alat elää Isäsi kanssa ja otat vastaan Jumalan lapsen perintöosan.
Rukoile kanssani juuri nyt. Älä ole häpeissäsi, Jumala rakastaa sinua.
Hän ei tuomitse, vaan ottaa vastaan.
Rukoile kanssani ja sano: "Jeesus, -
tiedät, mitä olen tehnyt ja missä olen ollut. Tiedät kaiken minusta.
Tiedät pornosta, seksistä, huumeista ja alkoholista.
Tunnet vihan ja katkeruuden. Tiedät minusta kaiken.
Herra, olen pahoillani. Pyydän, että annat minulle anteeksi.
Haluan tulla kotiin Isäni luokse.
Avaan Sinulle sydämeni. Ota minut vastaan.
Ota minut lapseksesi ja osaksi taivaallista valtakuntaasi.
Kiitos, että olet kuullut rukoukseni ja tullut sydämeeni, Herra.
Kiitos, Jeesuksen nimessä."
Soita meille ja sano, että rukoilit ja annoit sydämesi Herralle.
Älä pelkää tunnustaa, että kuulut Isän perheeseen.
Puhelimeen vastaavat ihmiset ovat tehneet saman päätöksen.
Olemme täällä sinua varten. Jumala rakastaa sinua.
Nettisivuillamme voitte esittää kysymyksiä Patille. Marie teki niin.
Hän kysyy, mitä tarkoittaa väärän todistuksen antaminen.
Me kaikki valehtelemme joskus. Totuus tästä hetken kuluttua.
Menkää siis ja tehkää kaikki kansat minun opetuslapsikseni.
Alussa Jumala loi maan ja taivaan. Kaikki oli hyvää. Hän loi meidät -
tuntemaan itsensä ja elämään toistemme kanssa perheenä.
Vaikka Hän rakasti kaikkia ihmisiä, -
käännyimme pois Hänestä. Syntimme erotti meidät Hänestä.
Mutta Hän ei unohtanut meitä. Jeesus tuli taivaasta luoksemme.
Hänet naulittiin ristille, ja Hän kuoli. Meidän syntiemme tähden.
Mutta Hän nousi ylös kuolleista. Hän on elossa tänään.
Jeesus tulee kohta takaisin. Me odotamme sitä päivää.
Sitä ennen jaamme Jumalan rakkautta englanniksi, espanjaksi, -
saksaksi, ranskaksi, jotta kaikki saavat tuntea Herramme Jeesuksen.
Se on tehtävämme, halumme, tulevaisuutemme.
CBN ― ensimmäiset 50 vuotta
Tiedän, miltä tuntuu olla yksinäinen. ―Olla nälkäinen.
Olla peloissaan. ―En ole juhlinut syntymäpäiviäni.
Minulla ei ole perhettä.
Minä olen orpo.
Meitä on miljoonia muitakin.
Yhdessä voimme auttaa.
Voimme muuttaa näiden lasten elämän.
Tule mukaan Orphan's Promise -järjestöön.
Tarjoamme majoituksen, ruokaa, koulutuksen ja toivoa -
yksinäisille lapsille eri puolilla maailmaa.
Jeesus sanoi, että minkä teette vähäisimmälle veljelle, teette Hänelle.
Lahjoittakaa orvoille ja rakastakaa lasta.
Vastaamme nyt kysymyksiinne.
Marie: "Selittäisitkö käskyä 'Älä sano väärää todistusta lähimmäisestäsi'?
Me kaikkihan valehtelemme joskus.
Osa valheista on ilkeitä, mutta osa säästää toisen tunteita, -
ja totuuden kertominen loukkaisi".
Marie, liioittelet käskyä.
Väärän todistuksen sanominen liittyy oikeudenkäyntiin.
Jos todistat oikeudessa, jossa syytettyä uhkaa elinkautinen, -
ja vannot nähneesi hänen ampuneen uhrin, vaikket nähnyt, -
kyse on väärästä todistuksesta. Sitä käsky alun perin koski.
Syyllistyt väärään todistukseen myös, jos kirjoitat lainahakemukseen, -
että ansaitset 500 000 vuodessa, kun oikeasti ansaitset 20 000.
Kyse on todistamisesta valheellisesti jotakuta vastaan -
tai panettelusta, josta on tälle harmia, ei pelkästä valehtelusta.
Seuraava. ―Kylee kysyy, onko oikein antaa lapselle nimeksi Jeesus.
En näe sille estettä. Monen espanjalaisen nimi on Jesús.
Olin sanomassa samaa.
Pete: "Room. 9:13:n mukaan Jumala rakasti Jaakobia ja vihasi Esauta.
Miksi Hän käskee rakastaa kaikkia?"
On ymmärrettävä, että Jumala kyllä rakasti Esautakin, -
mutta Hän siunasi Jaakobia tämän uskollisuuden takia niin kovasti, -
että siihen verrattuna näytti siltä kuin Hän olisi vihannut Esauta.
Tämä on erikoinen ilmaus, jota täytyy käsitellä asiayhteydessään.
Jason: "Olen harrastanut seksiä vaimoni kanssa vain pari kertaa -
muutaman vuoden aikana. Silti hän flirttailee minulle jatkuvasti.
Eikö Raamattu sano, että on väärin pidättää seksi puolisoltaan?"
Paavali sanoi, ettei puolisoiden tule keskeyttää yhdyselämäänsä, -
paitsi hetkellisesti paaston ajaksi, ettei paholainen kiusaisi heitä.
En tiedä, mikä vaimoasi vaivaa.
Ehkä hänellä on jokin ongelma tai häntä on käytetty hyväksi lapsena.
Hän tarvitsee ammattiapua.
Hän selvästi haluaa seksiä kanssasi, koska flirttailee.
Hän selvästi haluaa olla viehättävä ja kiinnittää huomiosi puoleensa, -
mutta silti hän ei halua avioliittoon kuuluvaa läheisyyttä.
Se on laillinen peruste avioerolle, vaikket luultavasti haluakaan erota.
Vaimosi täytyy kohdata ongelmansa, olipa se mikä tahansa, -
ja käsitellä tämä lapsuuden asia.
Ja puhua asiasta. He eivät ole tainneet tehdä niin. ―Se on ongelma.
Mason: "Mitä te Terryn kanssa kuiskailette rukouksen aikana?
Kuulen sen, kun rukoilen kanssanne."
Sanomme vain: "Niin, Herra, vastaa meille" tai muuta sellaista.
Katsoja kysyy: "Miten todistaisit saatananpalvojalle?
Miten hänet voisi saada näkemään, että häntä on johdettu harhaan?"
"Ja samoinkuin ihmisille on määrätty, että heidän kerran on kuoleminen, -
mutta senjälkeen tulee tuomio". Sanoisin vain tämän, ei muuta.
Valerie: "Vastasit kysymykseen Marian lapsista, Jeesuksen veljistä.
Olen katolinen, ja me kutsumme Mariaa ikuiseksi neitsyeksi.
Kuinka hänellä voi olla muita lapsia? Toki Jumala on kaikkivoipa."
Raamattu on kaiken uskon ja opin ainoa lähde.
Jakeissa Matt. 12:46, Luuk. 8:19 ja Mark. 3:31 sanotaan: -
"Hänen vielä puhuessaan kansalle, katso, hänen äitinsä ja veljensä -
seisoivat ulkona, tahtoen häntä puhutella."
Jotkut sanovat, että veljillä tarkoite- taan serkkuja, mutta se ei ole totta.
Apt. 1:14 "Nämä kaikki pysyivät yksimielisesti rukouksessa -
vaimojen kanssa ja Marian, Jeesuksen äidin, kanssa -
ja Jeesuksen veljien kanssa."
Paavali kertoo jakeissa Gal. 1:18―19 "minä menin ylös Jerusalemiin -
tutustuakseni Keefaaseen ja jäin hänen tykönsä viideksitoista päiväksi.
Mutta muita apostoleja minä en nähnyt; näin ainoastaan Jaakobin, -
Herran veljen." Jaakob oli Jeesuksen veli.
Marialla oli lapsia. Raamattu kertoo, Maria ja Joosef odottivat, -
että Jeesus oli syntynyt ennen kuin aloittivat avioelämän.
En halua loukata katolisia ystäviä tai aiheuttaa ongelmia, -
mutta Raamatun mukaan on selvää, että Marialla oli useita lapsia.
Marian ikuinen neitsyys on katolisen kirkon myöhäisempi oppi.
Siitä ei puhuta Raamatussa. ―Sen tarkoitus oli kunnioittaa Mariaa.
Myöskään Marian taivaaseen astumista ei ole Raamatussa.
Raamattu sanoo selvästi, että Marialla ja Joosefilla oli perhe.
He olivat aviopari, ja heillä oli lapsia. Sillä siisti.
Kiitos kysymyksistä. ―Ja vastauksista.
Nainen kärsi pahoista migreeneistä, eikä lääkäreistä ollut apua.
Helpotus oli käden ulottuvilla.
Lopuksi rukoilemme puolestanne, joten pysykää kanavalla.
Isäni kuoli ennen syntymääni, -
ja äitini kuoli samana päivänä kun synnytti minut.
Ennen tänne tuloa jouduin tekemään töitä koko ajan.
Nyt voin käydä koulua ja oppia monia asioita.
Uudet vanhempani ja ystäväni rakastavat minua kovasti.
Viihdyn täällä hyvin.
Kumppanimme mahdollistavat tämän.
Tuhannet saavat uuden elämän, koska välititte ja annoitte omastanne.
Kiitos uusille jäsenillemme.
Apunne auttaa todella monia.
Tarkkailkaa postianne ja lähtekää mukaan.
Kun autamme yhdessä, ihmeitä tapahtuu.
Jokaisen lapsen sisällä on sankari, johtaja, -
ystävä toisille, -
joku, joka auttaa, -
joku, joka toimii oikein, ja unelmoi suuria, -
mutta he tarvitsevat apuamme.
Mitä teen? Mitä sanon?
Miltä minusta pitäisi tuntua?
Superkirja auttaa tässä. Se opettaa rakkaille lapsillesi -
hengellisiä totuuksia ja Sanaa tilanteissa, joihin he samaistuvat.
Superkirjan DVD-kerhossa saat uudet jaksot heti niiden ilmestyttyä.
Hanki Superkirja tänään, ja saat nähdä, että ihmeitä tapahtuu.
Tämä nainen tarvitsi epätoivoisesti rukousta.
Nina Everal kärsi migreenistä, joka muuttui aina vain pahemmaksi.
Mikään ei auttanut ennen kuin hän katsoi Klubi 700 -ohjelmaa.
Minulla oli yksi migreeni vuodessa. Se tuli tammikuussa ja meni pois.
Viime vuoden marraskuussa alkoivat pahat kohtaukset.
Ne olivat kamalia. Olin todella sairas.
Aluksi migreenikohtaus kesti pari kolme päivää, -
sitten jopa viisi päivää. Lääkkeet vain pahensivat oloa.
Kyse ei ollut vain päänsärystä, vaan minua myös oksetti pahasti.
Olin voimaton, ja minun oli vaikea pitää kotiani kunnossa.
Minulla ei ollut sosiaalista elämää.
Vietin aikani yksin pimeässä huoneessa. Olin epätoivoinen.
Lääkärit olivat turhautuneita.
He olivat pahoillaan, mutta eivät osanneet auttaa.
Uskoin, että Jumala parantaisi minut, mutten tiennyt, koska ja miten.
Tulin keittiöön. TV:stä tuli Klubi 700. Gordon Robertson sanoi, -
että jos joku oli sairas, hänen tuli panna käsi kipeän kohdan päälle.
Joku kärsii pahasta migreenistä.
Kipu tuntuu pään onteloissa, oikean silmän alla ja ohimossa.
Jumala parantaa sinut nyt.
Pääsi läpi käy viileä henkäys, ja kipu on poissa.
Tunsin tuulenvireen ja kyselin, oliko se minua varten. Hän sanoi: -
Jumala vakuuttaa sinulle, ettei kipu palaa enää koskaan.
Sinun ei tarvitse elää pelossa. Olet nyt parannettu.
Korvani aukesi, ja kipu silmänurkassani katosi.
Loputkin oireet katosivat pysyvästi.
Menin polvilleni ja aloin ylistää Jumalaa.
Kiitin Häntä parantumisesta ja otin sen vastaan.
Sain elämäni takaisin. Minulla ei ole enää kipuja.
Ajattelen Jesajan kirjan lukua 9, jossa sanotaan, että Jeesus on -
Ihmeellinen neuvonantaja, Väkevä Jumala ja Rauhanruhtinas.
Hän on ollut minulle tätä kaikkea. Tärkeintä on Hänen rakkautensa.
Kaunista. ―Hän osui naulankantaan. Tärkeintä on Hänen rakkautensa.
Alecia kärsi 5 kuukautta polttavasta tunteesta vasemmassa lonkassaan.
Hän ei ollut koskaan kokenut niin kovaa kipua. Leikkausaika oli varattu.
7.4.2014 hän katsoi ohjelmaamme, ja sinä sait tiedon sanat ihmisestä, -
jolla oli palovammoja vasemmalla puolella. Hän paranisi nyt.
Alecia ajatteli, että hänellä oli ainakin yhtä pahat kivut -
ja pani kätensä lonkkansa päälle. Polttava tunne hävisi heti.
Hän nousi seisomaan ja kumartui. Kaikki kivut olivat kadonneet.
En tuntenut häntä etkä sinäkään tuntenut Larrieta, -
jolla oli rakkoja kielessään. Ne johtuivat viruksesta ja sienestä.
Oli kuin hän olisi ollut nielurisaleikkauksessa joka aamu.
Hänellä oli vaikeuksia syödä.
Viime kuussa hän katsoi ohjelmaa, kun Terry sai tiedon sanat: -
"Sinulla on kipeitä rakkoja kielessäsi ja suussasi. Jumala parantaa ne.
Ne katoavat eivätkä enää palaa." Larrie otti sanan vastaan, -
ja kipu helpotti. Hän pystyi syömään normaalin aterian.
Kivut katosivat parissa päivässä.
Palvelemme suurta Jumalaa. Hän on Jumala!
Ihmiset kysyvät, uskommeko Jumalaan. Tietysti uskomme, -
näemme Hänen voimansa joka päivä.
Sinulla ei ole mitään syytä olla pyytämättä Häneltä jotain nyt.
Hän haluaa auttaa, koska Hän on hyvä Jumala ja ihmeellinen Pelastaja.
Rukoilemme puolestasi nyt.
Isä, kiitämme Sinua näistä rukousvastauksista.
Kiitos, että olet hyvä ja kosketat ihmisiä.
Rukoilemme kaikkien puolesta, jotka kärsivät jostakin.
Jeesuksen nimessä sidon sairauden hengen. Lähde heistä!
Virratkoon paraneminen Sinusta.
Syöpä lähtee, niveltulehdus lähtee, niskakipu lähtee, -
päänsärky ja migreeni lähtevät.
Jumala parantaa ihmisten silmiä.
Laita kätesi silmiesi päälle, niin näkösi paranee nyt.
Jollakulla on päänahkaongelma. En tiedä, mistä on kyse, -
mutta päänahka kutiaa suorastaan tuskallisesti.
Jumala parantaa ongelman, vaikka se on ollut sinulla pitkään.
Kertokaa meille, mitä Jumala on teille tehnyt. Antakaa Hänelle kiitos siitä.
Lopetamme jakeeseen Jes. 54:10 "Sillä vuoret väistykööt -
ja kukkulat horjukoot, mutta minun armoni ei sinusta väisty, -
eikä minun rauhanliittoni horju, sanoo Herra, sinun armahtajasi."
Tässä kaikki tällä kertaa. Olen Pat Robertson, kiitos ja näkemiin!
Usein kannamme taakkaa menneisyydestä.
Se vaikuttaa kaikkeen elämässämme.
Se estää meitä löytämästä todellista onnea.
Jumala ei tarkoittanut meitä elämään näin.
Voit vapautua taakastasi. Jumalan anteeksianto muuttaa elämän.
Soita meille.
Kun haluat puhua jonkun kanssa, joka välittää, -
Klubi 700:llä on puhelinrukoilijoita valmiina vastaamaan.
Soita tai kirjoita rukouspalvelijoillemme.
Suomennos: Anni Lähteenmäki